Συνελήφθη σε περιοχή του Κιλκίς από αστυνομικούς του Τμήματος Ασφάλειας Κιλκίς, 32χρονος, διότι όπως προέκυψε από την έρευνα σε συνεργασία με τη Διεύθυνση Δίωξης Ηλεκτρονικού Εγκλήματος, σχολιάζοντας ανάρτηση σε μέσο κοινωνικής δικτύωσης ενημερωτικού ηλεκτρονικού ιστότοπου, δημοσίευσε κείμενο προκαλώντας φόβο κατά ομάδας ατόμων, με την απειλή τέλεσης εγκλήματος.

ADVERTISING

Συγκεκριμένα ο συλληφθείς σε ανάρτηση σχετική με έγκλημα που διέπραξε 43χρονος προχτές στην Χρυσούπολη Καβάλας, σκοτώνοντας μητέρα και γιό, σχολίασε επικροτώντας την πράξη του δράστη και λέγοντας ότι και ο ίδιος θα σκοτώσει τους γείτονές του που είναι αλλοδαποί.

Κατόπιν καταγγελίας κινητοποιήθηκαν οι αστυνομικές αρχές και σε συνεργασία με τη Διεύθυνση Δίωξης Ηλεκτρονικού Εγκλήματος τον εντόπισαν σε περιοχή του Κιλκίς και τον συνέλαβαν την Παρασκευή το πρωί.

